હવે પાછા આવીએ જ્ઞાતિવાદના સમીકરણ પર… આ વખતની ચૂંટણીમાં પાટીદાર ફેકટર કી રોલ ભજવશે. હાર્દિક પટેલનું અનામત આંદોલન ભાજપ માટે કપરા ચઢાણ સમાન બની ગયું છે. પાટીદારોમાં ભાગલા પડ્યા છે. કોંગ્રેસે પાટીદારોને અનામત આપવાની લાલચ આપી છે, અને વચનો પણ આપ્યા છે. હાર્દિક કોંગ્રેસ તરફ વળ્યા છે. વર્ષોથી પાટીદાર વર્ગ ભાજપ સાથે જોડાયેલો છે, અને હવે કોંગ્રેસમાં જવું તેમને રુચતું નથી. અને હાર્દિકના આંદોલન પર વિશ્વાસ રહ્યો નથી. કારણ કે પાસના કાર્યકરો ચૂંટણી લડવાના છે, જેથી પાટીદારોનો વિશ્વાસભંગ થયો છે. ઠાકોર સમાજના નેતા અલ્પેશ ઠાકોર અને દલિત નેતા જિગ્નેશ મેવાણી પણ કોંગ્રેસ સાથે રહીને વિધાનસભાના ચૂંટણી જંગમાં ઝપલાવી દીધું છે. આ ત્રણેય નેતાઓએ અગાઉ રાજકારણમાં નહી આવવાનું પોતાના ભાષણમાં કહી ચુક્યા છે. અભી બોલા અભી ફોક જેવું છે, આંદોલનના ત્રણેય નેતાઓ અંતે ચૂંટણી જંગમાં આવી જ ગયા છે. જેથી હવે તેમની જ્ઞાતિવાળા તેમના પર કેટલો ભરોસો મુકે છે, તે તો ઈવીએમ ખુલે પછી જ ખબર પડશે.